Aymen Abdennur. Aymen Abdennur () — tunislik futbolchi, Qatarning " Umm Salal " klubi va Tunis terma jamoasida himoyachi sifatida faoliyat olib boradi. Jamoalardagi faoliyati. Abdennur „Etoile du Sahel“ klubining bitiruvchisi hisoblanadi. 2008-yilda Tunis chempionatida jamoa safida debyut qildi. 10-yanvar kuni „Bizertin“ga qarshi kechgan duelda Aymen klub uchun birinchi golini kiritgan. Birinchi mavsumida u 21 ta oʻyin oʻtkazib, 5 ta gol urdi va jamoaning eng yosh futbolchisi boʻlgani uchun ham muxlislar sevimlisiga aylangan edi. 2010-yilning 14-yanvarida Aymen Germaniyaning „Verder“ klubiga keyinchalik sotib olish imkoniyati bilan olti oylik ijaraga o‘tgan. 16-yanvar kuni Frankfurtning „Ayntraxt“iga qarshi oʻyinda u Bundesligada debyut qildi. 2011-yilning yozida Abdennur Fransiyaning „Tuluza“ klubi bilan 4 yillik shartnoma imzoladi. 6-avgust kuni „Ajaccio“ga qarshi oʻyinda Aymen Liga 1da debyut qilgan. 2012-yilning 26-fevralida u klub safidagi ilk golini „Sosho“ darvozasiga kiritgan. 2012-yilda Aymen yaxshilangan shartlar asosida Tuluza bilan shartnomasini 2016-yilgacha uzaytirgan. 2014-yil boshida Abdennur ijara asosida Monakoga oʻtgan. 29-mart kuni „Evian“ga qarshi oʻyinda u yangi klubida debyut qilgan. Mavsum oxirida „Monako“ Aymenning transferini 13 million yevroga sotib oldi hamda 4 yillik shartnoma imzolagan. 9-dekabr kuni Chempionlar ligasi doirasida Sankt-Peterburgning „Zenit“ jamoasiga qarshi oʻyinda Abdennur jamoasi uchun birinchi golini raqib darvozasiga kiritdi. Xalqaro martabasi. Klubdagi ishonchli oʻyini tufayli 2009-yilda Abdennur 20 yoshida Tunis terma jamoasida debyut qilgan. 2011-yil 5-iyun kuni u milliy terma jamoadagi ilk golini 2012-yil Afrika Millatlar Kubogi saralash bosqichi doirasida Chadga qarshi o‘yinda kiritdi. 2012-yilda Aymen Afrika Millatlar Kubogiga daʼvogarlik qilgandi. Turnirda u Niger, Marokash, Gabon va Gana jamoalariga qarshi janglarda qatnashgan edi. 2013-yilda Abdennur ikkinchi marta turnirda qatnashdi. U Togo , Kot-dʼIvuar va Jazoir ga qarshi uchrashuvlarda qatnashgan. 2015-yilda Aymen uchinchi marta Ekvatorial Gvineyadagi Afrika Millatlar Kubogida ishtirok etdi. Turnirda u Kongo DR , Kabo-Verde, Zambiya va musobaqa mezboni Ekvatorial Gvineya jamoalariga qarshi oʻyinlarda maydonga tushdi.